
DR.31.5.2004 99 

 

  

Dan seperti mana kata Yang Berhormat, saya bersetuju bahawa syarikat-
syarikat ini menguasai 80 peratus daripada pasaran global, malahan dari segi 
pengeluaran automobil dunia juga terdapat lebihan lebih kurang 10 juta unit pada setiap 
tahun.  Maka di sini akan menjadikan daya saing Proton untuk memasuki pasaran 
antarabangsa lebih sukar lagi.  Dari segi kerajaan, kita telah pun menyatakan kepada 
Proton supaya mendapatkan joint-venture partner, terutama untuk mendapat access 
kepada pasaran-pasaran lain.  Ini telah dimaklumkan kepada Proton dan mengikut 
jawapan Proton, mereka sedang mengkaji beberapa proposal yang datang daripada 
beberapa syarikat. 

Tetapi di sini saya ingin memberi gambaran kepada Dewan bahawa Proton 
sedikit sebanyak juga mempunyai kekuatan walaupun dari segi persaingan 
antarabangsa.  Kalau kita lihat dari segi statistik, pada satu ketika mereka dapat 
menjual sehingga 25,000 unit pada satu tahun tetapi pada tahun lalu 2003, telah 
merosot kepada lebih 5,000 unit.  Tetapi Proton juga ada kekuatan.  Salah satu 
kekuatan Proton ialah ia telah berjaya menghasilkan enjin Campro, saya jawab di mana 
saya nyatakan tadi jawapan kepada soalan oleh Yang Berhormat bagi Kubang Kerian.  
Enjin Campro ini telah berjaya untuk mengurangkan kos sebuah kereta Proton di antara 
10 peratus hingga 15 peratus kerana pricing adalah salah satu faktor yang diambil kira 
oleh pasaran. 

Kedua, Proton telah melaksanakan cost cutting initiative dengan 
melaksanakan pengeluaran tidak lagi berteraskan kepada satu-satu unit CKD – 
menggunakan modular system, iaitu satu unit yang besar digabungkan dan ini akan 
menjimatkan dari segi cost efficiency dan juga penggunaan line untuk production.  Ini 
dibuat oleh pihak Proton.  

Ketiga, Proton melaksanakan multi-sourcing, iaitu Proton juga turut membeli 
daripada vendor-vendor global, bukan sahaja untuk mendapatkan produk yang baik 
tetapi juga dengan harga yang rendah.  Di samping itu, Proton telah mendirikan kilang 
di Iran dengan sebuah syarikat di sana, dan ini akan beroperasi pada hujung tahun ini 
atau awal tahun depan, di mana dari segi kapasiti pengeluaran untuk kilang ini adalah 
sebanyak 60,000 unit setahun, dan juga dengan sebuah Syarikat Goldstar di China 
telah pun ada perjanjian, cuma menunggu kelulusan daripada kerajaan untuk membuka 
sebuah lagi kilang di China, iaitu yang mempunyai kapasiti sebanyak 100,000 unit 
setahun. 

Perbezaan sistem marketing Proton sekarang dengan dulu dari segi peringkat 
antarabangsa, jikalau dulu Proton menjual secara CBU ke negara lain tetapi sekarang 
Proton cuba melalui proses mendirikan kilang, akan mengeksport CKD dan kerja-kerja 
assembly akan dilakukan di kilang-kilang tersebut. 

Tuan Ahmad Shabery Cheek:  Tuan Yang di-Pertua, terima kasih kepada 
Yang Berhormat Timbalan Menteri.  Satu aspek dari segi persaingan antarabangsa 
yang selalu kita sebutkan tentang kereta-kereta, industri automobil sekarang ini ialah 
soal aspek keselamatan, dan kita banyak bercakap tentang isu keselamatan jalan raya, 
kemalangan yang banyak dan sering dikaitkan dengan kalau kemalangan itu teruk, 
selalu disebutkan Proton atau kereta-kereta nasional.  Itulah satu ketika kerana inilah 
bilangan kereta yang banyak di atas jalan raya kita.   

Tetapi kalau dilihat dari segi kereta-kereta yang dikeluarkan oleh jenama-
jenama antarabangsa yang lain, terdapat beberapa piawaian yang standard, yang dari 
segi keselamatan  misalnya ada dua airbags, misalnya ada ABS – sistem brakingnya, 
action control dan sebagainya, tetapi apabila kita melihat model-model baru Proton 
yang ada sekarang ini, ia tidak menggambarkan kesediaan Proton untuk bersaing 
dalam aspek ini sahaja.  Jadi dalam satu aspek kita bercakap tentang soal keselamatan 
jalan raya, kita ingin mengelakkan tragedi yang berkaitan dengan kemalangan jalan 
raya tetapi dalam aspek yang lain, kereta nasional yang kita buat sendiri tidak 
menggambarkan bahawa kita serius dalam menangani perkara ini.  Mungkin kita 
menyatakan bahawa kos adalah menjadi alasan yang utama – memerlukan airbag, 
ABS dan sebagainya … 

Tuan Yang di-Pertua:  Yang Berhormat, jangan panjang sangat, Yang 
Berhormat. 

Tuan Ahmad Shabery Cheek:  …. tetapi apakah kita akan membenarkan 
tragedi terus berlaku semata-mata mengurangkan kos?  Terima kasih. 



Dan seperti mana kata Yang Berhormat, saya bersetuju bahawa syarikat- syarikat ini menguasai 80 peratus daripada pasaran global, malahan dari segi pengeluaran automobil dunia juga terdapat lebihan lebih kurang 10 juta unit pada setiap tahun. Maka di sini akan menjadikan daya saing Proton untuk memasuki pasaran antarabangsa lebih sukar lagi. Dari segi kerajaan, kita telah pun menyatakan kepada Proton supaya mendapatkan joint-venture partner, terutama untuk mendapat access kepada pasaran-pasaran lain. Ini telah dimaklumkan kepada Proton dan mengikut jawapan Proton, mereka sedang mengkaji beberapa proposal yang datang daripada beberapa syarikat. Tetapi di sini saya ingin memberi gambaran kepada Dewan bahawa Proton sedikit sebanyak juga mempunyai kekuatan walaupun dari segi persaingan antarabangsa. Kalau kita lihat dari segi statistik, pada satu ketika mereka dapat menjual sehingga 25,000 unit pada satu tahun tetapi pada tahun lalu 2003, telah merosot kepada lebih 5,000 unit. Tetapi Proton juga ada kekuatan. Salah satu kekuatan Proton ialah ia telah berjaya menghasilkan enjin Campro, saya jawab di mana saya nyatakan tadi jawapan kepada soalan oleh Yang Berhormat bagi Kubang Kerian. Enjin Campro ini telah berjaya untuk mengurangkan kos sebuah kereta Proton di antara 10 peratus hingga 15 peratus kerana pricing adalah salah satu faktor yang diambil kira oleh pasaran. Kedua, Proton telah melaksanakan cost cutting initiative dengan melaksanakan pengeluaran tidak lagi berteraskan kepada satu-satu unit CKD- menggunakan modular system, iaitu satu unit yang besar digabungkan dan ini akan menjimatkan dari segi cost efficiency dan juga penggunaan line untuk production. Ini dibuat oleh pihak Proton. Ketiga, Proton melaksanakan multi-sourcing, iaitu Proton juga turut membeli daripada vendor-vendor global, bukan sahaja untuk mendapatkan produk yang baik tetapi juga dengan harga yang rendah. Di samping itu, Proton telah mendirikan kilang di Iran dengan sebuah syarikat di sana, dan ini akan beroperasi pada hujung tahun ini atau awal tahun depan, di mana dari segi kapasiti pengeluaran untuk kilang ini adalah sebanyak 60,000 unit setahun, dan juga dengan sebuah Syarikat Goldstar di China telah pun ada perjanjian, cuma menunggu kelulusan daripada kerajaan untuk membuka sebuah lagi kilang di China, iaitu yang mempunyai kapasiti sebanyak 100,000 unit setahun. Perbezaan sistem marketing Proton sekarang dengan dulu dari segi peringkat antarabangsa, jikalau dulu Proton menjual secara CBU ke negara lain tetapi sekarang Proton cuba melalui proses mendirikan kilang, akan mengeksport CKD dan kerja-kerja assembly akan dilakukan di kilang-kilang tersebut. Tuan Ahmad Shabery Cheek: Tuan Yang di-Pertua, terima kasih kepada Yang Berhormat Timbalan Menteri. Satu aspek dari segi persaingan antarabangsa yang selalu kita sebutkan tentang kereta-kereta, industri automobil sekarang ini ialah soal aspek keselamatan, dan kita banyak bercakap tentang isu keselamatan jalan raya, kemalangan yang banyak dan sering dikaitkan dengan kalau kemalangan itu teruk, selalu disebutkan Proton atau kereta-kereta nasional. Itulah satu ketika kerana inilah bilangan kereta yang banyak di atas jalan raya kita. Tetapi kalau dilihat dari segi kereta-kereta yang dikeluarkan oleh jenama- jenama antarabangsa yang lain, terdapat beberapa piawaian yang standard, yang dari segi keselamatan misalnya ada dua airbags, misalnya ada ABS- sistem brakingnya, action control dan sebagainya, tetapi apabila kita melihat model-model baru Proton yang ada sekarang ini, ia tidak menggambarkan kesediaan Proton untuk bersaing dalam aspek ini sahaja. Jadi dalam satu aspek kita bercakap tentang soal keselamatan jalan raya, kita ingin mengelakkan tragedi yang berkaitan dengan kemalangan jalan raya tetapi dalam aspek yang lain, kereta nasional yang kita buat sendiri tidak menggambarkan bahawa kita serius dalam menangani perkara ini. Mungkin kita menyatakan bahawa kos adalah menjadi alasan yang utama- memerlukan airbag, ABS dan sebagainya ... Tuan Yang di-Pertua: Yang Berhormat, jangan panjang sangat, Yang Berhormat. Tuan Ahmad Shabery Cheek: .... tetapi apakah kita akan membenarkan tragedi terus berlaku semata-mata mengurangkan kos? Terima kasih.